Foto: Videodan kadr Toshkent shahar Olmazor tumanida Lacetti va Cobalt to‘qnashuvi sodir bo‘ldi. Yo‘l harakati xavfsizligi boshqarmasi holat yuzasidan ma’lumot berdi. Unga ko‘ra, 17 fevral kuni soat 16:00 larda Olmazor tumani Ahmad Donish ko‘chasida 1985 yilda tug‘ilgan M.X. boshqaruvida bo‘lgan Lacetti hamda 1986 yilda tug‘ilgan O‘.P. boshqaruvida bo‘lgan Cobalt ishtirokida yo‘l-transport hodisasi sodir bo‘lgan. YTH oqibatida Lacetti hamda Cobalt haydovchisi va yana 1 nafar yo‘lovchi tez tibbiy yordam ko‘rsatish uchun shifoxonaga olib ketilgan. Holat yuzasidan Toshkent shahar Yo‘l harakati xavfsizligi boshqarmasi xodimlari tomonidan surishtiruv ishlari olib borilmoqda.